
PRIVOLA ZA OBRADU OSOBNIH PODATAKA
1. O voditelju obrade osobnih podataka
Voditelji obrade osobnih podataka u znanstvenom istraživanju pod nazivom (unijeti naziv istraživanja) su:
· (navesti ustanove koji su nositelji projekta uključujući i suradne ustanove ukoliko su i one nositelji projekta i sudjeljuju u stvaranju protokola tj. svrhe obrade osobnih podataka)
· Istraživač/i: (potrebno navesti voditelja projekta jer ta fizička/pravna osoba određuje svrhu obrade osobnih podataka kao i mentore i druge istraživače ukoliko i oni određuju svrhu obrade osobnih podataka)
(u nastavku odabrati opciju ovisno o ulozi KBC-a u istraživanju)
KBC Sestre milosrdnice kao voditelj obrade osobnih podataka obvezan je osigurati zaštitu Vaših osobnih podataka sukladno Općoj uredbi o zaštiti podataka 2016/679 (EU) i zakonskim propisima Republike Hrvatske. Shodno tome, brinemo o tome da se Vaši osobni podaci u KBC Sestre milosrdnice obrađuju na zakonit način, pritom pridržavajući se propisanih načela obrade osobnih podataka, kao što je zakonitost, poštenost i transparentnost, ograničavanje svrhe, smanjenje količine podataka, točnost, ograničenje pohrane, cjelovitost, povjerljivost i pouzdanost. Primatelji Vaših osobnih podataka mogu biti Hrvatski zavod za zdravstveno osiguranje, pružatelj usluga dopunskog zdravstvenog osiguranja čiji ste korisnik, te ovlaštene treće strane (npr. državne institucije) ako je to nužno ili potrebno sukladno posebnim zakonskim propisima. Vašim osobnim podacima pristup mogu imati i poslovni partneri KBC-a Sestre milosrdnice koji održavaju Informacijsko-tehnološki sustav i pomažu u obradi osobnih podataka tijekom korištenja IT sustava. (uključiti u obrazac privole ako je KBC voditelj obrade, u protivnom obrisati)
KBC Sestre milosrdnice voditelj je obrade osobnih podataka isključivo u svrhu pružanja zdravstvene usluge. Stoga, u ovom istraživanju zdravstvena ustanova nije ni voditelj niti izvršitelj obrade osobnih podataka. U pružanju zdravstvene usluge KBC Sestre milosrdnice obvezan je osigurati zaštitu Vaših osobnih podataka sukladno Općoj uredbi o zaštiti podataka 2016/679 (EU) i zakonskim propisima Republike Hrvatske. Shodno tome, KBC Sestre milosrdnice brine o tome da se Vaši osobni podaci u KBC Sestre milosrdnice obrađuju na zakonit način, pritom pridržavajući se propisanih načela obrade osobnih podataka, kao što je zakonitost, poštenost i transparentnost, ograničavanje svrhe, smanjenje količine podataka, točnost, ograničenje pohrane, cjelovitost, povjerljivost i pouzdanost. Primatelji Vaših osobnih podataka mogu biti Hrvatski zavod za zdravstveno osiguranje, pružatelj usluga dopunskog zdravstvenog osiguranja čiji ste korisnik, te ovlaštene treće strane (npr. državne institucije) ako je to nužno ili potrebno sukladno posebnim zakonskim propisima. Vašim osobnim podacima pristup mogu imati i poslovni partneri KBC-a Sestre milosrdnice koji održavaju Informacijsko-tehnološki sustav i pomažu u obradi osobnih podataka tijekom korištenja IT sustava (uključiti u obrazac privole ako KBC nije voditelj obrade niti izvršitelj obrade, u protivnom obrisati)
Istraživač (navesti ime i prezime) kao nositelj istraživačkog projekta također je voditelj obrade osobnih podataka jer određuje svrhu i način obrade osobnih podataka potrebnih za provođenje znanstvenog istraživanja.
Dužnost je istraživača kao voditelja obrade provesti znanstveno istraživanje sukladno etičkim i pravnim zahtjevima na području zaštite osobnih podataka i zaštite prava pacijenata, u skladu s prethodno dobivenim informiranim pristankom ispitanika.
(Ako voditelj obrade prosljeđuje osobne podatke drugoj pravnoj ili fizičkoj osobi (izvršitelj obrade), koja nije istraživač, na daljnju obradu u svrhu koju voditelj obrade određuje, potrebno je navesti i tog izvršitelja obrade te opisati način obrade osobnih podataka, primatelje kao što je to navedeno za KBC)
2. Pravna osnova za obradu osobnih podataka 
Pravna osnova za obradu osobnih podataka potrebnih za provođenje znanstvenog istraživanja jest privola koju možete povući u svakom trenutku. Ako povučete svoju privolu za obradu osobnih podataka, to neće utjecati na zakonitost do tad učinjene obrade osobnih podataka. Svi osobni podaci koji Vas mogu izravno identificirati uništit će se odmah po povlačenju privole, osim ako je daljnje čuvanje tih podataka propisano mjerodavnim pravnim propisima ili je potrebno u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe ili u svrhu javnog interesa u području javnog zdravlja. 
Dakle, određenim slučajevima, osobni podaci mogu se i dalje obrađivati ako je to nužno za završetak znanstvenog istraživanja, u skladu s člankom 6.stavkom 1. točkom (e) i člankom  9.stavkom 2. točkom j) Opće uredbe o zaštiti podataka 2016/679 (EU); ili u skladu sa člankom 6. stavkom 1. točkom f) u vezi s člankom 9. stavkom 2. točkom j) Opće uredbe o zaštiti podataka 2016/679 (EU). Osobni podaci neovisno o povlačenju privole mogu se obrađivati i ako je to nužno za izvršavanje obveza iz važećih propisa, sve sukladno članku 6. stavku 1. točci c) Opće uredbe o zaštiti podataka 2016/679(EU). 
Privola se čuva najduže 5 godina od povlačenja osim u slučaju da je u tijeku postupak ili nadzor vezan uz navedeno kada se čuva do pravomoćnog okončanja pravnog postupka.
3. Zašto je potrebna obrada osobnih podataka prilikom provođenja znanstvenih istraživanja?
Obrada osobnih podataka prikupljenih tijekom provođenja znanstvenog istraživanja neophodna je kako bi se ispunila svrha prethodno objašnjena u Informiranom pristanku, koji Vam je predan na uvid i potpis. 

Vaše ime, prezime, osobni zdravstveni podaci bit će u svrhu provođenja istraživanja pseudonimizirani tj. zaštićeni tako što će im se prilikom provođenja istraživanja dodijeliti jedinstveni broj (kod). Svi daljnji postupci izvršit će se i biti evidentirani pod istim brojem. Veza imena i prezimena s brojem bit će poznata samo istraživačima, spremljena na službenom računalu zaštićenom lozinkom. (ako osobni podaci koji se koriste tijekom provođenja istraživanja nisu šifrirani, potrebno je to jasno i transparentno navesti i objasniti)
Elektronički zapisi o ispitanicima bit će pohranjeni kod voditelja istraživanja te se neće objavljivati izvan istraživačkog konteksta. Osobni podaci i biološki materijal (ako se biološki materijal neće koristiti potrebno je prilagoditi tekst u tom smislu; nužno je navesti u kojoj ustanovi se vrše analize biološkog materijala) bit će korišteni samo u ovom istraživanju. Biološki materijal prikupljen u svrhu provođenja istraživanja bit će uništen odmah nakon završetka istraživanja, a Vaši osobni podaci sadržani u pisanoj dokumentaciji bit će uništeni u roku od _____od završetka istraživanja. (npr. u roku od tri godine. Naime ako postoji potreba za čuvanjem/pohranom tih podataka određeno razdoblje, potrebno je odrediti razuman i svrhovit rok čuvanja koji je moguće objektivno opravdati.) 
Konačni rezultati dobiveni u ovom znanstvenom istraživanju mogu biti korisni u svrhu daljnjeg razvoja i unapređenja znanosti, a time i liječenju bolesnika. Očekuje se da će se ti rezultati objavljivati u odgovarajućim znanstvenim časopisima i publikacijama, kao i kongresnim priopćenjima.
U završnom radu, kongresnim priopćenjima, znanstvenim časopisima i publikacijama nakon provedenog znanstvenog istraživanja neće biti moguće ni na koji način rezultate znanstvenog istraživanja povezati s Vašim identitetom.
4. Način obrade osobnih podataka
(opisati način obrade osobnih podataka kod voditelja obrade kao i tijek obrade podataka)
U KBC-u Sestre milosrdnice podaci se obrađuju elektronskim putem, a Vaša medicinska dokumentacija čuva se i u fizičkom obliku, sve uz primjenu odgovarajućih tehničkih i sigurnosnih mjera zaštite i sukladno Općoj uredbi o zaštiti podataka, Uredbi o uredskom i arhivskom poslovanju, Zakonu o informacijama i podacima u zdravstvu, te drugim internim aktima KBC-a Sestre milosrdnice.
Posebno propisane dijelove medicinske dokumentacije u fizičkom obliku KBC Sestre milosrdnice dužan je čuvati arhivirane trajno, dok se medicinska dokumentacija u CEZIH-u čuva deset godina nakon smrti fizičke osobe, a nakon isteka tog roka s dokumentacijom se postupa sukladno propisima o arhivskom gradivu i arhivima. 
Evidencije i analize o prikupljenim pseudonimiziranim osobnim podacima na računalu istraživača, bit će uništene ___ godine nakon završetka istraživanja. (Također, kao u točci 3. potrebno odrediti razuman i svrhovit rok; brisanje podataka može se učiniti i odmah nakon završetka rada)
Ističemo kako Vaši osobni podaci neće biti izvezeni u treće zemlje. (Ako se podaci izvoze u treće zemlje van EU/EGP, potrebno je navesti u koju državu se izvoze, tko je primatelj tih podataka i po kojoj pravnoj osnovi, npr. ugovor; koje tehničke i sigurnosne mjere zaštite osobnih podataka će biti poduzete)
Osim toga, sve osobe koje tijekom provođenja znanstvenog istraživanja (potrebno prilagoditi ovisno o tome ima li više istraživača, mentora, suradnika i sl.) imaju uvid u Vaše zdravstvene podatke te sudjeluju u provođenju znanstvenog istraživanja, potpisale su odgovarajuću Izjavu o povjerljivosti. Podaci će biti korišteni samo između tih osoba, te neće biti distribuirani u druge svrhe.
Pristup dokumentaciji mogu imati i članovi Etičkog povjerenstva KBC Sestre milosrdnice (navesti druga nadležna tijela ako primjenjivo), koji su odgovorni za odobravanje i nadzor nad provođenjem znanstvenog istraživanja. 
5. Prava koja imate u vezi obrade osobnih podataka	 
Sukladno pozitivnim pravnim propisima imate pravo na pristup svojim osobnim podacima i informacijama o svrsi i načinu obrade, pravo na ispravak, pravo na brisanje osobnih podataka („pravo na zaborav“), pravo na ograničenje obrade, pravo na prigovor na obradu podataka, te pravo na prenosivost podataka.
Pravo na brisanje osobnih podataka može biti ograničeno mjerodavnim propisima predviđenim razlozima te propisanim rokovima čuvanja dokumentacije kojih se KBC Sestre milosrdnice i istraživač kao voditelji obrade podataka dužni pridržavati. 
Povlačenje privole ne utječe na zakonitost obrade osobnih podataka prije njezina povlačenja.
S upitom o tome kako obrađujemo Vaše osobne podatke ili kako biste ostvarili jedno ili više navedenih prava, možete nam se obratiti na sljedeće kontakt podatke voditelja obrade (ukoliko istraživanju postoje voditelj i izvršitelj obrade, tada navesti i kontakt podatke izvršitelja obrade):
1. KBC Sestre milosrdnice: zastita.podataka@kbcsm.hr, odnosno putem pošte na adresu Službenik  za zaštitu podataka, KBC Sestre milosrdnice, Vinogradska cesta 29, 10000 Zagreb  (obrisati ukoliko KBC nije voditelj niti izvršitelj obrade) 
2. Istraživač (navesti kontakt podatke istraživača tj voditelja obrade)
3. Izvršitelj obrade (ako primjenjivo)
Ako podnosite zahtjev za zaštitu osobnih podataka, isti mora jasno i potpuno sadržavati u čemu se sastoji povreda prava. Molimo Vas da u zahtjevu koji šaljete putem pošte naznačite Vaše ime, prezime i adresu kako bismo mogli provesti postupak i dostaviti Vam odgovor.
U svrhu zaštite svojih prava možete se obratiti i Agenciji za zaštitu osobnih podataka sa zahtjevom za utvrđivanje povrede prava, i to na e-mail: azop@azop.hr.
PRIVOLA
Izjavljujem da sam detaljno obaviješten/a o načinu i svrsi obrade mojih osobnih podataka te da u potpunosti razumijem svoja prava u vezi s tim. Ovim putem dajem slobodnu, informiranu i izričitu privolu na obradu navedenih osobnih podataka, isključivo u svrhu provođenja znanstvenog istraživanja pod nazivom (unijeti naziv istraživanja).
Svjestan/na sam da imam pravo na:
- Pristup svojim osobnim podacima  
- Ispravak netočnih ili nepotpunih podataka  
- Brisanje ili ograničenje obrade osobnih podataka  
- Prigovor na obradu podataka  
- Pravo na prenosivost podataka
[bookmark: _GoBack]- Podnošenje pritužbe nadležnom tijelu za zaštitu osobnih podataka
Povlačenje privole:  
Potvrđujem da sam upoznat/a s tim da ovu privolu mogu odbiti ili u svakom trenutku povući te da je obrada do trenutka povlačenja zakonita. Odbijanje davanja privole ni na koji način neće utjecati na kvalitetu, tijek i dostupnost zdravstvene usluge.
Rok čuvanja privole je 5 godina od njezina povlačenja.
	Ime i prezime pacijenta:
	

	MBO ili OIB:
	

	Potpis:
	

	Datum:
	


Ako je ispitanik maloljetna osoba ili osoba lišena poslovne sposobnosti, privolu potpisuje roditelj/zakonski zastupnik. U tom slučaju u Privoli je potrebno naznačiti ime i prezime ispitanika, kao i osobe koja umjesto njega Privolu potpisuje.  

	Izjava roditelja/ zakonskog zastupnika:
Potvrđujem točnost navedenih podataka te izjavljujem da sam roditelj/zakonski zastupnik maloljetnog ispitanika/osobe lišene poslovne sposobnosti te da sam ovlašten/a dati ovu privolu u njegovo/njezino ime.

	Ime i prezime:
	

	OIB:
	

	Potpis:
	


Preslika potpisane Privole uručuje se ispitaniku, roditelju/zakonskom zastupniku, a izvornik Privole čuva organizacijska jedinica koja ju prikuplja.

